รัฐมนตรีว่าการกระทรวงมหาดไทย ขอให้ประชาชนปฎิบัติตามกฎจราจรอย่างเคร่งครัดในช่วงเทศกาลสงกรานต์ 2562
รัฐมนตรีว่าการกระทรวงมหาดไทย ขอให้ประชาชนปฎิบัติตามกฎจราจรอย่างเคร่งครัดในช่วงเทศกาลสงกรานต์ 2562 โดยเจ้าหน้าที่จะบังคับใช้กฎหมายอย่างจริงจังเพื่อป้องกันและลดอุบัติเหตุพลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงมาตรการป้องกันและลดอุบัติเหตุช่วงเทศกาลสงกรานต์ ปี 2562 ว่า ศูนย์อำนวยการความปลอดภัยทางถนน (ศปถ.) ดูแลเรื่องนี้และได้จัดสรรให้จังหวัดต่างๆ ร่วมบูรณาการกับหน่วยงานที่เกี่ยวข้องเป็นที่เรียบร้อยแล้ว ซึ่งแบ่งเป็นช่วงเวลา คือมาตรการการป้องกัน เฝ้าระวัง และภายหลังเทศกาล ซึ่งได้รณรงค์และกำชับให้ทุกภาคส่วนปฏิบัติตามกฎหมายจราจรเป็นหลัก โดยขอให้ประชาชนปฎิบัติตามกฎระเบียบเพราะในปีนี้จะบังคับใช้กฎหมายอย่างเคร่งครัด ซึ่งทุกฝ่ายต้องร่วมมือกันเฝ้าระวังเพื่อไม่ให้เกิดความเสียหายรัฐมนตรีว่าการกระทรวงมหาดไทย กล่าวอีกว่า นอกจากการรณรงค์ลดอุบัติเหตุแล้ว ยังมีการเตรียมพร้อมในส่วนของการอำนวยความสะดวกให้กับประชาชน ซึ่งเจ้าหน้าที่มีความพร้อมที่จะดูแลประชาชนในทุกด้าน เช่น การจัดจุดพักรถไว้บริการประชาชน